

**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ**

**OPĆINSKI NAČELNIK**

KLASA:022-05/21-01/01

URBROJ:2117/07-05/03-21-2

Trpanj, 06. kolovoza 2021.

Na temelju članka 33. Zakona o udrugama (Narodne novine broj 74/14, 70/17, 98/19), članka 10. Pravilnika o financiranju javnih potreba Općine Trpanj (Službeni glasnik broj 10/19), članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine broj 26/15) i članka 45. Statuta Općine Trpanj (Službeni glasnik Dubrovačko-neretvanske županije broj 6/13, 14/13, 7/18-pročišćeni tekst, 11/19, 7/20 I 4/21), a u vezi s člankom 76. Zakona o sportu (Narodne novine broj 71/06, 124/10, 124/11, 86/12, 94/13, 85/15, 19/16, 98/19, 47/20 i 77/20), Općinski načelnik Općine Trpanj, dana 06. kolovoza 2021. godine, raspisuje

**JAVNI NATJEČAJ**

 **za financiranje programa/projekata od interesa za opće dobro koje provode udruge na**

 **području Općine Trpanj za 2021. godinu**

I PREDMET JAVNOG NATJEČAJA

Predmet Javnog natječaja je prikupljanje pisanih prijedloga za provedbu programa i projekata od
interesa za opće dobro, a koji će se sufinancirati iz Proračuna Općine Trpanj za 2021. godinu.

II PODRUČJA KOJA ĆE SE FINANCIRATI

Financirat će se sljedeća prioritetna područja :

* Sufinanciranje redovitih djelatnost sportskih udruga,
* provođenje sportskih aktivnosti djece, mladeži i studenata,
* održavanje sportsko rekreativnih objekata,
* sufinanciranje sportskih manifestacija,
* redovita djelatnost udruga u kulturi,pomaganje i poticanje umjetničkog i kulturnog

 stvaralaštva,

- aktivnosti i manifestacije u kulturi koje pridonose razvitku kulturnog života i

 amaterizma u kulturi

- programi/programi mladih

- programi/projekti za djecu

- programi/projekti brige o životinjama

- programi/projekti zaštite zdravlja

- programi/projekti udruga u gospodarstvu

- programi/projekti zaštite okoliša i prirode

- programi/projekti ostalih udruga koje svojim aktivnostima promiču opće vrijednosti od

 interesa za općinu Trpanj

**III OSIGURANA SREDSTVA**

Za financiranje programa/projekata po ovom javnom natječaju u Proračunu Općine Trpanj za 2021. godinu osigurano je 85.000,00 kn.

**IV UVJETI I DOKUMENTACIJA**

Prijavu programa/projekta na javni natječaj može podnijeti udruga koja je upisana u Registar udruga i koja je programski usmjerena na rad u području navedenih društvenih djelatnosti iz stavka II. ovog natječaja.

Prijavu projekta na Javni natječaj može podnijeti udruga koja ima sjedište u Općini Trpanj.

Iznimno, na javni natječaj se mogu prijaviti i udruge koje nemaju sjedište na području Općine Trpanj, ali koje djeluju na području Općine Trpanj.

**Kriteriji za financiranje programa/projekta su:**

- usmjerenost programa/projekta na neposrednu društvenu korist i stvarne potrebe u zajednici u

 kojoj se provoditi,

- jasno definiran i stvarno dostižan cilj programa/projekta,

- jasno definirani korisnici programa/projekta,

- stvaran odnos troškova i planiranih aktivnosti projekta/programa,

- kvaliteta dosadašnje suradnje prijavitelja programa/projekta s Općinom Trpanj,

Prijedlozi projekta/programa moraju biti u pisanoj formi i trebaju obavezno sadržavati:

- obrazac A (podaci o udruzi),

- Obrazac B (opis programa/projekta),

- obrazac C (proračun programa/projekta),

- obrazac izjave o nepostojanju dvostrukog financiranja,

- obrazac izjave o nekažnjavanju,

- potvrdu o predanom Izvještaju o utrošku sredstva iz Proračuna Općine Trpanj za 2019. godinu

 Jedinstvenom upravnom odjelu Općine Trpanj (odnosi se samo za udruge koje su koristile

 sredstva Proračuna u 2019. godini).

Udruge svoje programe/projekte moraju prijaviti na propisanim obrascima.

Svi navedeni obrasci za prijavu na ovaj natječaj mogu se pronaći na web stranici Općine Trpanj www.trpanj.hr

**Nepravodobno dostavljene prijave neće se razmatrati i biti će vraćene pošiljatelju neotvorene.**

**Nepotpune prijave i prijave koje nisu podnesene na propisanim obrascima neće se razmatrati.**

 Podnositelj prijave mora u zadanim obrascima odgovoriti na sva pitanja i upisati sve tražene

 podatke.

**V UGOVOR**

Sve prispjele programe/projekte koji zadovolje formalne uvjete natječaja obraditi će i ocijeniti nadležno Povjerenstvo za ocjenjivanje i predložiti Općinskom načelniku donošenje odluke o odobravanju financijskih sredstava.

Sa svim udrugama kojima su odobrena financijska sredstva bit će zaključen pisani ugovor. Udruga se potpisom ugovora obvezuje jednom godišnje na poziv Općine ili na vlastitu
inicijativu sudjelovati i/ili organizirati određene akcije ili manifestacije od javnog interesa.

Udruga se potpisom ugovora obvezuje na namjensko trošenje sredstava sukladno planu i
programu koje je dostavila u prijavi.

Ukoliko se dodijeljena novčana sredstva budu trošila nenamjenski i/ili netransparentno udruga će vratiti isplaćenu svotu novca u proračun Općine Trpanj.

Svim odobrenim programima/projektima sredstva će se isplaćivati na dostavljeni transakcijski račun udruge prema dinamici izvedbe projekta/programa, a u skladu sa raspoloživim sredstvima Općine Trpanj.

Za isplatu novčanih sredstava iz proračuna udruge su dužne podnijeti pisani zahtjev te priložiti preslike računa, predračuna, ponude, ugovora, uplatnica i sl. iz kojih je razvidna namjena trošenja.

Obrazac zahtjev za isplatu novčanih sredstava nalazi se s ostalim obrascima vezanim za ovaj natječaj, objavljenim na web stranici Općine Trpanj www.trpanj.hr

**VI PRIJAVA**

Sve zainteresirane udruge mogu svoje programe/projekte prijaviti uz detaljan opis
projekta/programa i sa svim popunjenim prilozima/obrascima, te ih u zatvorenoj omotnici dostaviti na adresu:

 Općina Trpanj, Kralja Tomislava 41, 20240 Trpanj, s naznakom

 „Prijava na Javni natječaj za financiranje programa/projekata“

Sva pitanja vezana uz ovaj Javni natječaj mogu se postaviti isključivo elektroničkim putem,
slanjem upita na adresu elektronske pošte: opcina.trpanj@du.t-com.hr ili nikola@trpanj.hr najkasnije do 27. kolovoza 2021. godine

Ovaj Javni natječaj otvoren je do 05. rujna 2021. godine.

Rezultati o dodjeli sredstava bit će objavljeni na Oglasnoj ploči te internetskoj stranici
Općine Trpanj.

*Ovaj Javni natječaj sa pripadajućom dokumentacijom objaviti će se na internetskoj stranici Općine Trpanj.*

 OPĆINSKI NAČELNIK

 Jakša Franković,v.r.